ପାଠ 11
ଯୀଶୁଙ୍କ ଜନ୍ମ
ଶିକ୍ଷକ ନିର୍ଦ୍ଦେଶିକା  ·  ସୁସମାଚାର ରବିବାର ବିଦ୍ୟାଳୟ ପାଠ
	ଚିତ୍ର
	12, 13

	ଉଦ୍ଦେଶ୍ୟ
	ଈଶ୍ୱରଙ୍କ ପ୍ରତିଜ୍ଞା ଅନୁସାରେ ତାଙ୍କ ପୁତ୍ର ଯୀଶୁ ମରିୟମଙ୍କଠାରେ ଜନ୍ମ ହେଲେ ବୋଲି ଶିଖାଇବା।

	ଶିକ୍ଷକଙ୍କ ପ୍ରସ୍ତୁତି
	ଏହି ପାଠ ପ୍ରସ୍ତୁତ କରିବା ବେଳେ ଯୀଶୁଙ୍କ, ଜୀବନ୍ତ ବାକ୍ୟ ଓ ତ୍ରାଣକର୍ତ୍ତାଙ୍କ ଜନ୍ମ ବିଷୟରେ କହୁଥିବା ଈଶ୍ୱରଙ୍କ ଲିଖିତ ବାକ୍ୟ ପାଇଁ ତାଙ୍କୁ ଧନ୍ୟବାଦ ଦିଅନ୍ତୁ। ତା'ପରେ ଲୂକ 2:1-20 ଓ ପାଠ ଯୋଜନା ପଢ଼ନ୍ତୁ ଓ ଅଧ୍ୟୟନ କରନ୍ତୁ।

	ମୁଖସ୍ଥ ପଦ
	ଗତ ସପ୍ତାହର ପଦ ସମ୍ପୂର୍ଣ୍ଣ କରନ୍ତୁ, ମାଥିଉ 1:21।
ମରିୟମଙ୍କର ଏକ ପୁତ୍ର ହେବ, ଆଉ ତୁମେ ତାହାଙ୍କ ନାମ ଯୀଶୁ ରଖିବ କାରଣ ସେ ନିଜ ଲୋକମାନଙ୍କୁ ସେମାନଙ୍କ ପାପରୁ ଉଦ୍ଧାର କରିବେ।



ପାଠ ଯୋଜନା
ଭୂମିକା
କାହାଘରେ ନୂଆ ଶିଶୁ ଅଛି ପଚାରନ୍ତୁ।
ସମସ୍ତେ ଖୁସି ଓ ଶିଶୁକୁ ଦେଖିବାକୁ ଆଗନ୍ତୁକ ଆସନ୍ତି।
ପ୍ରଶ୍ନ: ଜଣଙ୍କୁ କୁହାଗଲା ଯେ ତାଙ୍କର ଏକ ଶିଶୁ ହେବ। ସେ କିଏ?
ଉତ୍ତର: ମରିୟମ।
ପ୍ରଶ୍ନ: ଶିଶୁଟି କିଏ ଥିଲେ?
ଉତ୍ତର: ଈଶ୍ୱରଙ୍କ ପୁତ୍ର ଯୀଶୁ।
ମୁଖସ୍ଥ ପଦ ପୁନରାବଲୋକନ କରନ୍ତୁ: ଚିତ୍ର 12 ଦେଖାନ୍ତୁ।
କାହାଣୀର ମୁଖ୍ୟ ବିଷୟ
ଲୂକ 2:1-20 ର କାହାଣୀ ନିଜ ଭାଷାରେ କୁହନ୍ତୁ। (ଲୂକରେ କାହାଣୀ କେତେଥର ପଢ଼ନ୍ତୁ ଯେପରି ଆପଣ ଏହାକୁ ଭଲ ଭାବେ ଜାଣିବେ। ତା'ପରେ ବାଇବଲ ନଦେଖି କାହାଣୀ ନିଜକୁ କୁହନ୍ତୁ।)
	1.ମରିୟମଙ୍କ ପ୍ରସବର ସମୟ ବହୁତ ନିକଟ ହେଲା। ତା' ପୂର୍ବରୁ ମରିୟମ ଓ ଯୋଷେଫଙ୍କୁ ନାସରତରେ ନିଜ ଘର ଛାଡ଼ି ବେଥଲିହେମକୁ ଫେରିଯିବାକୁ ପଡ଼ିଲା ଯେଉଁଠାରୁ ସେମାନଙ୍କ ପରିବାର ଆସିଥିଲେ। ଏହା ପ୍ରାୟ 120 କିମି ଥିଲା। ସେମାନଙ୍କ ଦେଶର ଶାସକମାନେ ସମସ୍ତଙ୍କୁ ଏହା କରିବାକୁ କହିଲେ ଯେପରି ସେମାନେ ସମସ୍ତ ଲୋକଙ୍କୁ ଗଣିପାରିବେ।
	2.ମରିୟମ ଓ ଯୋଷେଫଙ୍କୁ ପଶୁମାନଙ୍କ ଆଶ୍ରୟସ୍ଥଳ (ଗୋଶାଳା)ରେ ରହିବାକୁ ପଡ଼ିଲା କାରଣ ଅନ୍ୟ ସବୁ ସ୍ଥାନ ପୂର୍ଣ୍ଣ ଥିଲା।
	3.ଯୀଶୁଙ୍କ ଜନ୍ମ ହେଲା ଓ ତାଙ୍କୁ ଗୋହାଳ ନାଦରେ ଶୁଆଇଦିଆଗଲା। (ନାଦ ପଶୁମାନଙ୍କ ଖାଦ୍ୟ ପାତ୍ର ଥିଲା)। ଚିତ୍ର 13 ଦେଖାନ୍ତୁ ଓ ମେଷପାଳକଙ୍କ ଭେଟର କାହାଣୀ କହିବା ବେଳେ ଏହାକୁ ବାହାରେ ରଖନ୍ତୁ।
	4.ଦୂତ ମେଷପାଳକମାନଙ୍କୁ ବାର୍ତ୍ତା ଦିଅନ୍ତି।
	5.ଦୂତ ଗାୟକଦଳ ଈଶ୍ୱରଙ୍କୁ ପ୍ରଶଂସା କରନ୍ତି।
	6.ମେଷପାଳକମାନେ ବେଥଲିହେମକୁ ଯାଆନ୍ତି।
	7.ମେଷପାଳକମାନେ ଯାହା କହିଲେ ଓ ଏହି ଶିଶୁ କିଏ ସେ ବିଷୟରେ ମରିୟମ ଚିନ୍ତା କଲେ।
	8.ଈଶ୍ୱର ଯାହା କରିଛନ୍ତି ତାହା ଦେଖି ମେଷପାଳକମାନେ ବହୁତ ଖୁସିରେ ଘରକୁ ଫେରନ୍ତି।
ମୁଖସ୍ଥ ପଦ ଶିଖାନ୍ତୁ
ପୁନରାବଲୋକନ
ଈଶ୍ୱର ସର୍ବଦା ନିଜ ପ୍ରତିଜ୍ଞା ପାଳନ କରନ୍ତି (ଅବ୍ରହାମଙ୍କୁ ତାଙ୍କ ପ୍ରତିଜ୍ଞା ମନେ ପକାନ୍ତୁ) ଏବଂ ଯୀଶୁଙ୍କ ବହୁତ ନମ୍ର ଜନ୍ମ ସତ୍ତ୍ୱେ ସେ ପ୍ରକୃତରେ ଈଶ୍ୱରଙ୍କ ପୁତ୍ର ଓ ଆମ ତ୍ରାଣକର୍ତ୍ତା ବୋଲି ଗୁରୁତ୍ୱ ଦେଇ ପାଠକୁ ସଂକ୍ଷେପରେ ଦୁହରାନ୍ତୁ।
ପାଠ ପ୍ରତି ଆମର ପ୍ରତିକ୍ରିୟା
ନୂଆ ଶିଶୁ ଆସିଲେ ପରିବାରରେ ଯେଉଁ ଆନନ୍ଦ ହୁଏ ତାହା ଭାବିବାକୁ ଓ ସେ ବିଷୟରେ କହିବାକୁ ପିଲାମାନଙ୍କୁ କୁହନ୍ତୁ।
ଆମେ ମଧ୍ୟ ଆନନ୍ଦିତ କାରଣ ଈଶ୍ୱର ଯୀଶୁଙ୍କୁ ପଠାଇଛନ୍ତି। ସେ ଜଗତର ତ୍ରାଣକର୍ତ୍ତା, ରାଜାଧିରାଜ, ଈଶ୍ୱରଙ୍କ ପୁତ୍ର।
ଏକ ବଡ଼ଦିନ ଗୀତ ଗାନ୍ତୁ।
ପାଠ 11 – ଯୀଶୁଙ୍କ ଜନ୍ମ	ପୃଷ୍ଠା 




